Nicias

Nicias filius Nicerati, mortuus in Sicilia anno 413 a.C.n., fuit civis Atheniensis quinti saeculi a.C.n. inter clarissimos post Periclem. Certe Aristoteles eum inter optimos politicos recentiores numerabat una cum Thucydide et Theramene<ref>Aristoteles,  De republica Atheniensium 28.5.</ref>. 
 De rebus gestis 
Saepe strategus a populo designatus usque ad 415 a.C.n. feliciter exercitus sibi mandatos duxit. In contionibus tamen demagogis  ad bellum plebem incitantibus, ut Cleoni et Alcibiadi, moderatione sententiarum suarum obviam ire solebat. Paci inter Lacedaemonios et Atheniensibus anno 421 a.C.n. factae nomen suum dedit. Invitus igitur magnae expeditioni Siciliensi praefuit eo magis quo Alcibiade sacrilegii accusato et revocato praecipuus dux relictus est. Tum timiditate animi et tarditate consiliorum patriae cladem auxit. Ipse captus et necatus est etsi ThucydidesHistoriae VII.86 existimabat minime ex omnibus viris quos cognosset Niciam ob sanctitatem vitae tale exitium pati  meruisse. Plutarchus eius vitam conscripsit quam cum viro Romano Marco Licinio Crasso contulit quia uterque in longinqua expeditione periit tum cum  ad summum fastigium suae civitatis iam pervenerant.

 De gente 
Niciae fuit filius, Niceratos,  quem perire iusserunt trigintaviri Lysias, Oratio XVIII  6-8. Plato, Laches 200c.. Item duo fratres ei fuerunt quorum alter Eucrates strategus anno 404 a.C.n. trigintaviratui et paci adversabatur atque ideo cicutam bibit Lysias, Oratio XVIII  4-5., alter Diognetos post quadringentiviros anno 411 a.C.n. eversos in exsilium profectus tempore trigintavirum Athenas rediit Lysias, Oratio XVIII  9-12..

 Notae 

 Fontes 
 Aristophanes in Equitibus e Nicia unum e servis Demi (Populi) facit.
 Lysias, Oratio XVIII de publicatione bonorum Niciae fratris 
 Plato, Gorgias 472a
 Plutarchus, Vitae Parallelaeː Nicias et Alcibiades 13
 Thucydides,  De bello Peloponnesiaco libri III-VII

 Plura legere si cupis 
 Robertus Cohen, Quelques mots sur Nicias,   Presses universitaires de France, 1932.
Roger Goossens, "Autour de l'expédition de Sicile", L'Antiquité Classique,1946ː43-60
Norbert Geske, Nikias und das Volk von Athen im Archidamischen Krieg. Stuttgart, Steiner, 2005 Recensio critica
 Guilielmus Julius,	De Nicia, demagogo et belli duce..., Trajecti ad Rhenum, 1858  
 Donaldus Kagan, The Peace of Nicias and the Sicilian expedition, Cornell University Press, 1981 Nonnullae paginae apud Guglum librorum Recensio critica
H. A. Murray, "Two notes on the evaluation of Nicias in Thucydides", Bulletin of the Institute of Classical Studies, 1961ː 33-46
A. V. Zadorojnyi, "Thucydides' Nicias and Homer's Agamemnon", The Classical Quarterly'', 1998ː298-303

 Nexus externi 
Nicias apud Livius.org
Categoria:Politici Graeci antiqui
Categoria:Milites Graeci antiqui
Categoria:Necati
Categoria:Nati saeculo 5 a.C.n.
Categoria:Mortui 413 a.C.n.
Categoria:Bellum Peloponnesiacum
Categoria:Personae Platonis